Мы махуэхэм
Жэпуэгъуэм и 19, махуэку
Кредит зэгухьэныгъэхэм я дунейпсо махуэщ
Лицейм щеджэхэм я урысейпсо махуэщ
Къэзахъстаным къегъэлакIуэм и махуэр щагъэлъапIэ
Молдовэм и юристым я махуэщ
1097 гъэм Мономах Владимир Урысейр пщыгъуэ-пщыгъуэу гуэшыныр къыхилъ-хьэри, абы арэзы дэхъуащ къэралым и пщышхуэхэм я советыр.
1812 гъэм Бонапарт Наполеон и дзэр ихъумэн мурадкIэ Москва дэкIыжащ.
1872 гъэм Австралием къыщагъуэтащ дунейм щынэхъ ин дыдэ дыщэ кIанэр. Абы килограмм 214-рэ грамм 32-рэ и хьэлъагът.
1879 гъэм Америкэм щыщ электротехник Эдисон Томас ищIа уэздыгъэ лампIыр зищIысыр цIыхухэм яригъэлъэгъуащ.
1941 гъэм Москва щытыкIэ къызэрымыкIуэ щагъэуващ, къалэм нэмыцэдзэхэр гъунэгъу къызэрыхуэхъум къыхэкIыу.
1943 гъэм Америкэм щыщ щIэныгъэлI Ваксман Зельман и лабораторэм стрептомицин антибиотикыр щызэхалъхьащ.
1960 гъэм США-м и правительствэм унафэ къищтащ Кубэм сату дэмыщIыным, абы экономикэ блокадэ ещIылIэным теухуауэ.
1985 гъэм Мэлбахъуэ Тимборэ и къулыкъум текIащ.
РСФСР-м и цIыхубэ артисткэ Болотовэ Жаннэ и ныбжьыр илъэс 76-рэ ирокъу.
Мексикэм щыщ актрисэ, уэрэджыIакIуэ, ди телевизореплъхэми фIыуэ яцIыху Кастрэ Вероникэ и ныбжьыр илъэс 65-рэ ирокъу.
Техникэ щIэныгъэхэм я доктор, КъБКъУ-м и профессор ЛIыбекъуэ Алексей и ныбжьыр илъэс 61-рэ ирокъу.
Мэкъумэш щIэныгъэхэм я доктор, КъБКъМУ-м и профессор Шыгунэ Владимир и ныбжьыр илъэс 59-рэ ирокъу.
Америкэм щыщ боксёр цIэрыIуэ, дунейм и чемпион мызэ-мытIэу хъуа, Олимп джэгухэм жэз медаль къыщызыхьа Холифилд Эвандер и ныбжьыр илъэс 55-рэ ирокъу. Ар дуней псом цIэрыIуэ зэрыщыхъуахэм ящыщщ 1997 гъэм къыщыщIауэ щытари — зэзауэу рингым здитым, абы и тхьэкIумэм щыщ гуишхыкIат Тайсон Майк.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 14 — 18, жэщым градуси 7 — 9 щыхъунущ.
Жэпуэгъуэм и 20, мэрем
Статистикэм и дунейпсо махуэщ
Авиадиспетчерым и дунейпсо махуэщ
ПщафIэм и дунейпсо махуэщ
Дзэ связистым и махуэщ
Урысейм и Дзэ-Тенджыз флотым и махуэщ (псыщIагъырыкIуэ кхъухьхэм къулыкъу щызыщIэхэм я махуэщ)
Сербием щагъэлъапIэ Белград къалэр хуит къыщащIыжа махуэр. 1944 гъэм советыдзэхэмрэ Югославием и партизанхэмрэ Белград къалэр нэмыцэ зэрыпхъуакIуэхэм къыIэщIагъэкIыжащ.
1714 гъэм Пётр Езанэм мывэм къыхэщIыкIа унэхэр Урысейм щемыгъэухуэным теухуа унафэ къыдигъэкIащ. Мывэ унэхэр щащIыну пащтыхьым хуит ищIыр, уеблэмэ зыхуигъэувар Санкт-Петербург и закъуэт. Урысейм и щIыпIэ куэдым щыщ мыващIэхэр, лэжьапIэншэу къэна нэужь, къалащхьэщIэм зэрыхьу ар нэхъ екIу, нэгъуэщI къэралхэм я щыхьэрхэм зыкIи къакIэрымыху абыхэм яригъэщIынырт Пётр Езанэм ищIа унафэм и мурад нэхъыщхьэр.
1880 гъэм Москва циркыр къызэIуахащ.
1930 гъэм РСФСР-м щыщ Красноярск крайм хыхьэу къызэрагъэпэщащ Хакас автономнэ социалист областыр. Иджыпсту УФ-м хыхьэ Хакасие республикэщ.
1938 гъэм Приморскэ, Хабаровскэ крайхэр къызэрагъэпэщащ.
1956 гъэм СССР-м и Совет Нэхъыщхьэм и Президиумым унафэ къищтащ «ЩIыщIэхэр къызэраIэтам папщIэ» медалыр гъэувыным теухуауэ.
1970 гъэм «Спортлото» лотереем и япэ гъэджэгугъуэр екIуэкIащ.
2000 гъэм Шэджэм къуажэр къалэ хъуащ.
Къэрал лэжьакIуэ, политик, Социалист Лэжьыгъэм и ЛIыхъужь, СССР-м и Со-вет Нэхъыщхьэм и зэхуэсыгъуитхум я депутату щыта Тэрчокъуэ Къамболэт къы- зэралъхурэ илъэси 106-рэ ирокъу.
Химие щIэныгъэхэм я доктор, КъБКъУ-м и профессор, ЩIДАА-м и академик, КъБР-м щIэныгъэхэмкIэ щIыхь зиIэ и лэжьакIуэ Шурдым Гъэзалий и ныбжьыр илъэс 83-рэ ирокъу.
Къэрал, жылагъуэ лэжьакIуэ, КъБР-м щIыхь зиIэ и юрист Жыгун Хьэту къызэралъхурэ илъэс 81-рэ ирокъу.
Биологие щIэныгъэхэм я доктор, КъБКъУ-м и профессор Къущхьэ Хъусен и ныбжьыр илъэс 79-рэ ирокъу.
УсакIуэ, егъэджакIуэ, АР-м щIыхь зиIэ и егъэджакIуэ Мэхъуэш Руслан и ныбжьыр илъэс 77-рэ ирокъу.
Урысей тележурналист, публицист, жылагъуэ лэжьакIуэ Соловьев Владимир и ныбжьыр илъэс 54-рэ ирокъу.
«Адыгэ псалъэ» газетым и корреспондент ТекIужь Заретэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 14 — 18, жэщым градуси 8 — 10 щыхъунущ.
